|  |  |
| --- | --- |
| Forum: | Ad hoc RådhusMED om ny administrativ organisering |
| Tid: | 27. november 2013 kl. 15.00-16.00 |
| Sted: | 915 |
| Deltagere | Jette RunchelTordis VilidurCecilie EngellMerete WintherJoan BendiksenClaes HjortGæster: Susanne Kremmer under pkt. 2  |
| Afbud: | Kenneth KjærMia Fihl JeppesenNiels Carsten Bluhme |
| Referent: | Pernille Carlsen |

# Beslutningspunkter

## Godkendelse af dagsorden og referat (kl. 15.00-15.05)

**Sagsfremstilling:**

Dagsorden for dagens møde samt referat af mødet den 6. september 2013 skal godkendes.

**Beslutning:**

Dagsorden og referatet blev godkendt.

*Bilag:*

Referat af møde i Ad hoc RådhusMED den 6. september 2013 (13/11901)

## Opsamling på sidste møde (kl. 15.05-15.20)

**Sagsfremstilling:**

Der samles op på sidste møde i udvalget, herunder:

- Skiltning

- Mødelokaleoversigt, herunder oversigt i Outlook

Susanne Kremmer, BMB deltager under dette punkt.

**Beslutning:**

Susanne Kremmer deltog under dette punkt og oplyste, at der nu er en opdateret oversigt i Outlook over mødelokaler, men at listen løbende revideres i takt med, at der tilføjes eller nedlægges mødelokaler.

For så vidt angik skiltningen, så er den overordnede skiltning på rådhuset nu på plads. Der er enkelte mangler, og i forhallen er der nogle udfordringer mht. at få vist borgere over på biblioteket. Rullegardinerne ved skrankerne er midlertidige, og der skal findes en mere permanent løsning.

*Bilag:*

Ingen

## Hvad har vi lært af denne proces set i et større perspektiv? (kl. 15.20-15.35)

**Sagsfremstilling:**

Brainstorm på hvad vi kan gøre bedre, hvis vi skal ud i en lignende proces en anden gang, f.eks. vedrørende:

* Selve processen
* Brugen af RådhusMED
* Dialog og kommunikation

**Beslutning:**

Flere af medarbejderrepræsentanterne nævnte, at man ved en lignende ny proces bør gøre endnu mere ud af kommunikationen omkring processen.

Det blev også nævnt, at en flytning hen over en sommerferie har været problematisk, fordi der har manglet en skriftlig logistikplan. Det blev foreslået at lukke for borgerhenvendelser i et bestemt tidsrum i forbindelse med en eventuel fremtidig flytning.

Endelig blev det nævnt, at det ikke er hensigtsmæssigt, at de ansatte kom til at agere flyttefolk og flytte rundt på tunge skriveborde, reoler m.v. Rent arbejdsskade/arbejdsmiljømæssigt er det ikke forsvarligt. Det havde heller ikke været hensigten, at de ansatte selv skulle flytte rundt, men nogle steder havde man gjort det pga. den manglende logistik.

I forhold til møderne i RådhusMED blev det nævnt, at procespapirerne havde været gode, men at der havde manglet noget ajourføring af papirerne i forhold til aktuel status undervejs. Det har ikke altid været helt klart for medlemmerne af RådhusMED, hvornår de havde en opgave, og hvornår bolden lå andetsteds. Derfor havde en mere tydelig ansvarsfordeling været ønskelig.

Det blev nævnt, at det havde været fint at fungere som sparringspartner vedr. netværksorganisationen.

I forhold til medarbejdersiden blev det bemærket, at den ikke har fungeret optimalt som kommunikationsmiddel i denne proces.

Hvis medarbejdersiden skal bruges i en lignende proces, og hvis man generelt , skal gøre mere opmærksom på medarbejdersiden, er der brug for at italesætte brugen af medarbejdersiden noget mere.

Det blev foreslået at undersøge muligheden for, at medarbejdersiden åbner automatisk som det første på medarbejdernes pc. Det undersøges med digitalisering, om det kan lade sig gøre.

Afslutningsvis var der enighed om, at det er en god ide at bruge nedsætte Ad Hoc RådshusMED, når der er behov fremover. Der er ikke nødvendigvis brug for, at der sidder en repræsentant fra KommuneMED i udvalget.

*Bilag:*

Ingen

## Evaluering af housewarmingsarrangementet (kl. 15.35-15.40)

**Sagsfremstilling:**

Housewarmingsarrangementet fredag den 25. oktober 2013 evalueres.

**Beslutning:**

Der var ros til arrangementet, og man havde oplevet, at der havde være god deltagelse, og at det havde været en god måde at være sammen på.

Det overvejes at kopiere modellen til andre arrangementer i en periode fremover.

*Bilag:*

Ingen

## Organisationsdiagram (kl. 15.40-15.45)

**Sagsfremstilling:**

Der er blevet efterspurgt et organisationsdiagram over organisationen på enhedsniveau.

Der præsenteres et udkast til diagram. Diagrammet drøftes.

**Beslutning:**

Udkastet til organisationsdiagram blev gennemgået og Ad Hoc RådhusMED kom med deres bemærkninger. Der blev nævnt lidt forskellige mangler og tilføjelser. Diagrammet skal derfor revideres yderligere og derefter sendes til kvalitetstjek i chefforum. Herefter skal det publiceres på medarbejdersiden.

Det blev foreslået, at der udarbejdes nogle underdiagrammer, som man kan folde ud under de enkelte områder.

*Bilag:*

Udkast til organisationsdiagram

# Orienteringspunkter

## Orientering om konto 6 besparelsen i 2014 (kl. 15.45-15.50)

## Sagsfremstilling:

Jette orienterer om den planlagte konto 6 besparelse i 2014.

**Beslutning:**

Jette oplyste, at der på næste ØU bliver givet en orientering om besparelsen på de 2 mio. kr. på konto 6.

Besparelsen hentes bl.a. ved sparede lønmidler. Besparelsen for 2014 er fundet i 2013. Det giver et år til at finde den varige besparelse.

*Bilag:*

Ingen

## Statusorientering om netværksorganisationen (kl. 15.50-15.55)

## Sagsfremstilling:

Tordis giver en status på arbejdet med netværksorganisationen.

**Beslutning:**

Tordis fortalte, at man har afholdt nogle netværksmøder med Tue Sanderhage. De har været godt besøgte og meget udbytterige.

Netværksgruppen har også været ude i afdelingerne og fortælle om netværksorganisationen, og der har været holdt en række møder med forskellige interessenter. Dertil kommer, at der jo også er blevet orienteret om netværksorganisationen i de formelle fora som f.eks. MEDudvalgene.

I forhold til selve netværkene har man nu inviteret ind til innovationsnetværkene og velfærdsnetværkene er også i gang.

Man har søgt netværksledere og har fået 16 henvendelser fra en meget blandet medarbejderkreds. Der er ansøgere fra begge direktørområder og næsten alle chefområder er dækket. Ansøgerne er både fra centrale og decentrale enheder. Når ansøgningerne er gennemgået vil der ske en anbefaling angående netværkslederne til chefforum, og herefter vil der komme en udmelding om, hvilke netværksledere, der skal stå for hvad.

Tordis oplyste videre, at der er et statusnotat om netværksorganisationen på vej. Der vil komme en pjece ud og der laves løbende noget opsamling. Der vil formentlig også være behov for at tænke andre ophæng vedr. netværksorganisationen.

Der blev spurgt til, hvornår man kan melde sig som deltager i netværkene. Tordis oplyste, at det kan man når der er fundet netværksledere. Der vil komme info ud om dette.

*Bilag:*

Ingen

## APV (kl. 15.55-16.00)

**Sagsfremstilling:**

Helle Gehlert, Økonomi og Stab deltager under dette punkt og giver en status på iværksættelsen af arbejdet med nye APV’er.

**Beslutning:**

Joan orienterede på Helles Gehlerts vegne.

I forbindelse med en kommende APV tænker man umiddelbart at tage udgangspunkt i de 15 spørgsmål fra sidste APV. Der skal derudover kigges på hvilke systemer der kan benyttes til undersøgelsen.

Joan forventede, at man kunne lave dataindsamling i januar, sende undersøgelsen ud i februar og have resultaterne/rapporterne klar i marts.

Afrapportering til MEDorganisationen kan ske i april/maj måned.

Det er tanken, at ØS skal kigge nærmere på fælles træk fra undersøgelsen.

*Bilag:*

Ingen

# Eventuelt og farvel og tak for denne gang (kl. 16.00)

Arbejdet i Ad Hoc RådhusMED om ny administrativ organisering blev anset for afsluttet og Jette takkede for godt samarbejde.